На основу члана 32. Закона о локалној самоуправи („Сл.гласник РС", бр. 129/2007 , 83/2014 –др.закон и 101/2016-др.закон) , члана 103. Закона о становању и одржавању стамбених зграда („Сл.гласник РС", бр 104/16) и члана 27. Статута Града Ниша ("Службени лист Града Ниша", број 88/2008 и број 143/16),

Скупштина Града Ниша на седници одржаној \_\_\_\_\_\_\_\_\_\_ 2017. године, доноси

**ОДЛУКУ**

**О СТАМБЕНОМ ЗБРИЊАВАЊУ ГРАЂАНА ПОГОЂЕНИХ КЛИЗИШТЕМ У**

**НАСЕЉЕНИМ МЕСТИМА МРАМОР И КРУШЦЕ**

**Члан 1.**

Овом Одлуком уређује се привремени смештај, као начин стамбеног збрињавања, грађана погођених клизиштем у насељеним местима Мрамор и Крушце (у даљем тексту: **привремени корисници)**.

**Члан 2.**

 За стамбено збрињавање привремених корисника из члана 1. ове Одлуке користе се станови у јавној својини Града Ниша, уписани у лист непокретности бр. 9098 КО Ћеле Кула.

**Члан 3.**

Привременим корисницима Град Ниш (у даљем тексту : **Град**) као привремени смештај додељује станове по критријумима и на начин утврђен Завршним извештајем Радног тима за израду плана активности и предузимање мера за решавање стамбеног проблема мештана села Мрамор и Крушце чије су куће угрожене клизиштем број 821/2017-03 од 16.06.2017. године са Допуном Завршног извештаја Радног тима за израду плана активности и предузимања мера за решавање стамбеног питања мештана села Мрамор и Крушце чије су куће угрожене клизиштем број 821-1/2017-03 од 28.06.2017. године.

Право на привремени смештај на основу Прегледа лица –породица за које се предлаже стамбено збрињавање, који је саставни део Извештаја са Допуном извештаја Радног тима из става 1. овог члана имају следећа лица:

- Звонимир Јовановић, једночлано домаћинство, ул. Мајаковски бр. 10, пк, стан бр. 33, површине 31м2;

- Ратомир Миљковић, осмочлано домаћинство, ул. Мајаковски бр. 14 а , четврти спрат, стан бр. 23, површине 77м2;

- Радица Павловић, петочлано домаћинство, ул. Мајаковски бр. 14 а пети спрат, стан бр. 28, површине 77м2;

- Васко Божилов, трочлано домаћинство, ул. Мајаковски бр. 12 а, пр., стан бр. 1, површине 60м2;

- Славица Николић, четворочлано домаћинство, ул. Мајаковски бр. 12 а, пр., стан бр.2, површине 60м2;

- Небојша Стаменковић, двочлано домаћинство, ул. Мајаковски бр. 12 а, пр., стан бр. 3 површине 52м2;

- Владислав Ђорђевић, једночлано домаћинство, ул. Мајаковски бр. 12 а, пр., стан бр.4, површине 48м2;

- Спасе Конески, једночлано домаћинство, ул. Мајаковски бр. 12 а, пр., стан бр. 5, површине 49м2;

- Кирил Георгијев, , двочлано домаћинство, ул. Мајаковски бр. 12 а, пети спрат., стан бр. 28, површине 52м2;

- Радомир Младеновић, петочлано домаћинство, ул. Мајаковски бр. 12 а, пк., стан бр.31, површине 62м2;

- Хранислав Младеновић, двочлано домаћинство, ул. Мајаковски бр. 12 а, пк., стан бр. 35, површине 52м2.

Лица интерно расељена са Косова и Метохије, без пребивалишта у Нишу, или са накнадном пријавом пребивалишта:

- Марко Гулан, двочлано домаћинство, ул. Мајаковски бр. 12 а, пети спрат., стан бр. 30, површине 52м2;

- Зоран Стојановић, петочлано домаћинство, ул. Мајаковски бр. 12 а, пк., стан бр. 32, површине 62м2;

- Милена Вукмировић ( супруга пок. Стеве) , једночлано домаћинство, ул. Мајаковски бр. 12 а, пк., стан бр. 33, површине 52м2 и

- Ружица Стевановић ( супруга пок. Благоја) двочлано домаћинство, ул. Мајаковски бр. 12 а, пк. стан бр. 34, површине 56м2.

**Члан 4.**

 Привременим корисницима, даје се привремени смештај на одређено време, до трајног решавања њихових стамбених потреба, без обавезе плаћања закупнине, уз обавезу плаћања комуналних трошкова, трошкова електричне енергије и других прописаних трошкова за период коришћења привременог смештаја.

**Члан 5.**

О привременом смештају, решењем одлучује Градоначелник Града Ниша (у даљем тексту: **Градоначелник**).

 Решење садржи: име и презиме привременог корисника, име и презиме чланова његовог породичног домаћинства који имају право да заједно користите привремени смештај, адресу, површину и структуру привременог смештаја, рок за закључење уговора о привременом смештају и друге потребне елементе.

Решење Градоначелника је коначно.

**Члан 6.**

На основу коначног решења о привременом смештају, у име Града, уговор о привременом смештају закључује Градоначелник.

Уговор о привременом смештају, закључен супротно одредбама става 1. овог члана је ништав.

**Члан 7.**

Уговор о привременом смештају садржи: уговорне стране, време и место закључења уговора, податке о стану који се додељује као привремени смештај, време трајања уговора, права и обавезе уговорних страна о начину коришћења и одржавања привременог смештаја, лица које ће користити привремени смештај, потписе уговорних страна и друге потребне елементе.

**Члан 8.**

 Привремени корисник је дужан да у року од 8 дана од дана доношења коначног решења закључи Уговор о привременом смештају са Градом.

Приликом примопредаје стана сачињава се записник о стању у коме се привремени смештај налази, који потписују уговорне стране.

По исељењу из привременог смештаја привремени корисник је дужан да достави доказе о плаћеним комуналним трошковима, трошковима електричне енергије и другим прописаним трошковима за период коришћења привременог смештаја и да привремени смештај преда у стању у коме је примљен, узимајући у обзир промене до којих је дошло услед његове редовне употребе, што се констатује записником о примопредаји, који потписују уговорне стране.

**Члан 9.**

Привремени корисник коме је стан дат као привремени смештај, у обавези је да:

1. користи стан искључиво за становање;

2. не даје стан у подзакуп, нити на било који други начин располаже станом;

3. плаћа комуналне трошкове , трошкове електричне енергије и друге прописане трошкове за период коришћења стана;

4. сноси трошкове текућег одржавања, хитних интервенција, коришћења заједничких просторија и комуналних услуга;

5. чува и одржава уређаје, апарате и другу опрему са којима је стан дат на привремено коришћење;

6. омогући и не омета инвестиционо одржавање, уколико је потребно да се изврши;

7. преда стан по истеку уговора, са доказима о плаћеним комуналним трошковима за период коришћења стана;

8. надокнади сваку штету на стану и опреми која му је предата на коришћење, осим оне настале услед редовне употребе.

**Члан 10.**

Уговор о привременом смештају престаје:

1. истеком времена на које је закључен;

2. смрћу привременог корисника;

3. раскидом;

4. отказом, уз отказни рок који не може бити краћи од 90 дана;

5. пропашћу привременог смештаја услед више силе, односно даном извршења одлуке надлежног органа о рушењу и

6. даном самосталног решавања стамбене потребе.

**Члан 11.**

Уговорне стране могу раскинути уговор ако се због промењених околности, које се нису могле предвидети у тренутку закључења уговора, не може остварити сврха уговора.

**Члан 12.**

Град може отказати уговор из следећих разлога:

1. ако привремени корисник без сагласности Града користи стан за обављање пословне делатности, издаје стан у подзакуп или дозволи коришћење стана лицима која нису предвиђена уговором;

2. ако наноси штету стану, заједничким просторијама, инсталацијама или уређајима у стамбеној згради;

3. ако стан користи на начин којим се корисници осталих станова ометају у мирном коришћењу стана

4. ако привремени корисник у роковима доспелости не плаћа комуналне трошкове, односно свака три месеца не достави доказе о плаћеним комуналним трошковима и

5. ако привремени корисник, његов брачни друг или други члан његовог породичног домаћинства стекне у својину усељив стан који је одговарајући за то породично домаћинство.

 Град је у обавези да отказ уговора о привременом смештају даје у писаној форми са отказним роком који не може да буде краћи од 90 дана, а ако отказни рок истиче у периоду децембар – фебруар, отказни рок се продужава за још 30 дана.

**Члан 13.**

Привремени корисник је у обавези да отказ уговора о привременом смештају достави Граду у писаној форми, најмање 30 (тридесет) дана пре него што намерава да се исели из стана.

**Члан 14.**

 Привремени корисник се обавезује да редовно измирује и у роковима доспелости плаћа трошкове који настану у вези са коришћењем стана (трошкови текућег одржавања, утрошак струје, телефон, вода, одношење смеће итд.). Ако привремени корисник закасни са испуњењем обавеза дужан је да плати затезну камату од дана доспећа обавеза до дана плаћања.

Привремени корисник се обавезује да са комуналним предузећима закључи уговоре о пружању комуналних услуга и да у року од 30 дана од дана закључења уговора о привременом смештају изврши промену имена корисника у истом.

 Привремени корисник је у обавези да Градској управи Града Ниша – надлежном Секретаријату једном годишње (у фебруару месецу за предходну годину) доставља доказе о плаћеним комуналним трошковима.

 **Члан 15.**

Привременикорисник је дужан да предузме мере на текућем одржавању додељеног стана и да  **с**носи трошкове текућег одржавања.

Привременикорисник се обавезује да током коришћења стана о свом трошку врши све поправке у стану који привремено користи и на опреми која припада стану, које не превазилазе оквире текућег одржавања стана.

 Привременикорисник не сме вршити никакве преправке или адаптације на стану без предходно прибављене писане сагласности Града.

**Члан 16.**

Привременикорисник је дужан да по престанку уговора у одређеном року испразни и преда стан Граду.

Уколико привремени корисник не поступи у складу са ставом 1. овог члана, Градска управа града Ниша - Секретаријат надлежан за стамбене послове покренуће поступак за испражњење и преузимање стана.

**Члан 17.**

 Ова Одлука ступа на снагу осмог дана од дана објављивања у „Службеном листу Града Ниша“.

**Број:\_\_\_\_\_\_\_\_\_\_\_\_\_\_\_\_\_/2017**

**У Нишу, \_\_\_\_\_\_\_\_\_\_2017.године**

**СКУПШTИНА ГРАДА НИША**

 **ПРЕДСЕДНИК**

 **Раде Рајковић**

 **О Б Р А З Л О Ж Е Њ Е**

 Градско веће Града Ниша је донело Решење о образовању Радног тима за израду плана активности и предузимања мера за решавање стамбеног питања мештана села Мрамор и Крушце , чије су куће угрожене клизиштем („Службени лист Града Ниша“ број 47/2013, 41/2015 и 95/2016).

 Закључком бр. 878-4/2017-03 од 29.06.2017. године Градско веће је прихватио Завршни извештај Радног тима за израду плана активности и предузимања мера за решавање стамбеног питања мештана села Мрамор и Крушце чије су куће угрожене клизиштем број 821/2017-03 од 16.06.2017. године и Допуну Завршног извештаја Радног тима за израду плана активности и предузимања мера за решавање стамбеног питања мештана села Мрамор и Крушце чије су куће угрожене клизиштем број 821-1/2017-03 од 28.06.2017. године и наложило Градској управи Града Ниша да у циљу решавања стамбених потреба грађана чији су стамбени објекти угрожени дејством клизишта на Мраморском брду предузме потребне мере и припреми нацрте одговарајућих аката, ради доставе истих Градском већу на даље поступање.

 Завршним извештајем са Допуном извештаја Радни тим за израду плана активности и предузимање мера за решавање стамбеног проблема села Мрамор и Крушце чије су куће угрожене клизиштем предложио лица која ће бити стамбено збринута, привременим смештајем. На овај начин би се привремено решиле стамбене потребе угрожених лица и чланова њихових породица, до трајног решавања њихових стамбених потреба и решавања дугогодишњег проблема са којим се суочио Град Ниш.

 Град Ниш је преузео обавезу да обезбеди привремени смештај грађанима погођених клизиштем у насељеном месту Мрамор. За стамбено збрињавање, грађана погођених клизиштем у насељеном месту Мрамор, користе се станови којима располаже Град Ниш , а који се налазе у Нишу, на локацији у ул. Мајаковског .

 Грађанима погођених клизиштем у насељеном месту Мрамор и Крушце даје се привремени смештај, до трајног решавања њихових стамбених потреба, без обавезе плаћања закупнине, уз обавезу плаћања комуналних трошкова, трошкова електричне енергије и других прописаних трошкова за период коришћења стана.

Члан 103. Закона о становању („Сл.гласник РС", бр 104/16) регулише да стамбено збрињавање као вид стамбене подршке представља привремени смештај лица чији је стан или породична кућа оштећена или уништена услед елементарне или друге непогоде. Стамбено збрињавање се врши по хитном поступку, без спровођења поступка за доделу стамбене подршке прописаног овим законом .

Приликом предлагања расподеле станова које ће угрожена лица са својим породицама користити као привремени смештај коришћени су станови којима Град Ниш тренутно располаже, тако да није било могуће у пуном обиму применити критеријум просторних услова који је прописан чланом 90. Закона о становању и одржавању стамбених зграда, а односи се на површину одговарајућег стана у односу на број чланова породичног домаћинства корисника стамбене подршке.

За споровођење Одлуке о збрињавању грађана погођених клизиштем у насељеном месту Мрамор, није потребно ангажовање додатних средстава буџета Града Ниша.Реализацијом предметне одлуке неће доћи до промене у приходима и расходима, те примањима и издацима у буџетској и наредне две фискалне године.

На основу наведено, предлаже се доношење Одлуке о стамбеном збрињавању грађана погођених клизиштем у насељеним местима Мрамор и Крушце.

У циљу реализације предметног поступка у што краћем року и у интересу решавања стамбеног проблема мештана села Мрамор и Крушце, предлаже се Скупштини Града Ниша донешење ове Одлуке по хитном поступку.

 **СЕКРЕТАР**

 **Анђелија Стаменковић, дипл. правник**